Repokoers bly onveranderd op 7%, kospryse styg | Maroela Media
Die prima leningskoers, die koers waarteen kliënte geld by banke leen, bly onveranderd op 10,5%.
Lesetja Kganyago, president van die Reserwebank, het aangekondig dat die monetêre beleidskomitee eenparig besluit het om die repokoers onveranderd te laat, net soos in Mei en in Julie. Hy het gesê die komitee bly egter besorg oor die algehele inflasietrajek.
“Ondanks ŉ verbeterde groeikoers in die tweede kwartaal, bly die vooruitsig onder druk, soos gereflekteer word in die hoofsaaklik onveranderde uitsig vir die volgende twee jaar,” het Kganyago gesê. “Groei-vooruitsigte bly steeds afhanklik van wêreldwye toestande, die implementering van strukturele hervorming en veranderinge in sake- en verbruikersvertroue.”
Statistieke Suid-Afrika het vroeër vandeesmaand bekend gemaak dat die land se bruto binnelandse produk (BBP) met 3,3% verhoog het tussen Maart en Junie, nadat dit in die vorige kwartaal met 1,2% gedaal het.
Kganyago het gesê nog ŉ groot risiko op die inflasie-vooruitsig hou met voedselpryse verband en die vooruitsig is dat voedselpryse in die laaste kwartaal van die jaar ŉ hoogtepunt sal bereik.
StatsSA het Woensdag aangekondig dat die land se jaarlikse verbruikersprysindeks (VPI) 5,9% was in Augustus, ŉ 0,1% afname van 6% in Julie.
Verbruikersinflasie vir kos en nie-alkoholiese drankies bly hoog op 11,3% in die afgelope twee maande.
Die pryse vir sleutelstapelvoedsel soos brood en graan en olie en vette, styg steeds, en het tot 16% jaar op jaar gestyg vanaf 15,1% weens die droogte. Die prys van mieliemeel is 38% hoër as ŉ jaar gelede, en kookolie is meer as 26% duurder.
Twee vas oor R5,5 miljoen se dwelms
Nadat die ANC oorgeneem het in 1994, het almal dit seker verwag dat daar allerhande maniere sal wees om die ryk wit mense terug te kry vir apartheid. En as mens moet kies tussen grootskaalse uitmoor van wit mense of stygende pryse van alles, is stygende pryse seker die beter opsie. Wat ek egter nie verstaan nie, is besef die ANC nie dat hulle mede-swartes, hulle rasgenote, wat meestal arm is, OOK swaarkry onder die steeds stygende pryse van alles? Het die ANC dan van hulle eie mense vergeet? Kry die wit mense dan maar terug vir apartheid, maar sorg… Lees meer »